Zapffe er best kjent for leiegårder, som han tegnet mange av, ikke minst under byggeboomen i 1890-årene, men han har også tegnet villaer, fabrikkbygninger og et apotek. De første leiegårdene ble tegnet for Dirk Voss Blaauw og oppført i Hegdehaugsveien. Etter krakket i 1899 ser det ut til å ha stilnet av noe. Zapffe opererte innenfor sin tids tyskinspirerte historisme med innslag av nyrenessanse og nybarokk. Gårdene fremviser en viss variasjon, og flere av dem er oppført på krevende tomter med betydelige høydeforskjeller.